Diari Oficial de la Generalitat Valenciana


Sumari del DOGV 9717, del 03-11-2023 (2023/10873)

ORDRE 13/2023, de 27 d'octubre, de la Conselleria d'Hisenda, Economia i Administració Pública, per la qual es regulen les operacions de tancament de l'exercici 2023 en relació amb la comptabilitat de la Generalitat i determinats organismes autònoms.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2023/10/27/13/dof/vci/html**

### Dades del document

Número de DOGV
:   9717

Data del DOGV
:   03-11-2023

Secció del DOGV
:   I. DISPOSICIONS GENERALS

Número del document
:   2023/10744


Data del document
:   27-10-2023

Organisme emissor
:   Conselleria d'Hisenda, Economia i Administració Pública

Tipus de document
:   Ordre

Correcció d'errades

 Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública
    * comptabilitat regional
    * legislació

ORDRE 13/2023, de 27 d'octubre, de la Conselleria d'Hisenda, Economia i Administració Pública, per la qual es regulen les operacions de tancament de l'exercici 2023 en relació amb la comptabilitat de la Generalitat i determinats organismes autònoms. [2023/10518]  
La posada en producció, a partir de l'1 de gener del 2024, del nou sistema de gestió economicofinancera NEFIS, d'acord amb el que es disposa en l'article 5 del Decret 69/2023, de 12 de maig, del Consell, fa necessària una adequada sincronització de les operacions de tancament d'exercici en l'actual sistema comptable i d'obertura del pròxim exercici en el nou sistema.  
Aquesta sincronització exigix necessàriament que enguany s'hagen d'avançar les dates de tancament comptable a fi de que es puguen realitzar tots els treballs necessaris previs per a una adequada migració al nou sistema NEFIS de les partides que tinguen una continuïtat comptable en el pròxim exercici.  
Amb aquest objectiu, juntament amb el propi i habitual d'ordenació de les operacions i procediments de tancament de l'exercici pressupostari 2023 a l'efecte de la seua finalització i consegüent liquidació, s'aprova aquesta ordre.  
En virtut d'això, i de conformitat amb les facultats conferides pels articles 5 del Decret 10/2023, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions, i 48 i següents del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, a proposta de la Direcció General de Pressupostos i la Intervenció General, i fent ús de les facultats que em conferix l'article 28 de la Llei 5/1983, de 30 de desembre, del Consell, i les establides en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, ordene:  
  
Article 1. Àmbit d'aplicació  
Aquesta ordre regula les operacions de tancament de l'exercici 2023 relatives a la comptabilitat del pressupost de gastos i operacions no pressupostàries en l'Administració de la Generalitat i els seus organismes autònoms integrats en el sistema de comptabilitat de la Generalitat.  
  
Article 2. Recepció i tramitació d'expedients i documents comptables  
  
1. El termini per a la tramitació i entrada en les intervencions delegades dels documents comptables de retenció (RA), autorització (A), compromís o disposició del gasto (D), en fases successives o simultànies en un sol acte, finalitzarà el 30 de novembre, tant per a documents d'exercici corrent com d'exercicis posteriors. Tot això, sense perjuí de les particularitats derivades, si és el cas, del que es disposa en els articles següents.  
2. Els expedients corresponents a gastos extrapressupostaris i de reconeixement d'obligacions (OK i ADOK) corresponents a gasto ja compromés jurídicament davant de tercers fins a la data que es referix el paràgraf anterior, tindran com a data límit d'entrada en les intervencions delegades el 15 de desembre.  
  
Article 3. Recepció i tramitació de documents comptables de capítol I  
Es fixa el dia 13 de desembre com a últim dia per a la presentació en les intervencions delegades de les variacions i incidències del capítol I, inclosa la nòmina del pagament delegat dels centres docents concertats, excepte les relatives a la IT del mes de desembre, que podran presentar-se fins al dia 20 de desembre. Quant a la resta de documents comptables que siguen necessaris per a l'adequada comptabilització de la nòmina i altres gastos que hagen d'imputar-se al capítol I, aquests podran tramitar-se fins al 29 de desembre.  
  
Article 4. Expedició i tramitació de documents comptables relatius als fons de caixa fixa i als fons a justificar  
1. En relació amb els fons de caixa fixa:  
a) El dia 11 de desembre serà l'últim dia hàbil per a realitzar pagaments amb càrrec a aquests fons.  
b) La data d'entrada en les intervencions delegades serà com a màxim fins al dia 22 de desembre.  
c) Els saldos d'efectiu de caixa fixa hauran d'ingressar-se en el compte bancari que designe la Tresoreria abans del dia 22 de desembre, sense que puguen quedar pagaments no inclosos en l'últim compte justificatiu.  
2. En relació amb els fons a justificar:  
a) Les propostes de «gastos a justificar» (documents ADOKJ i OKJ), tindran entrada com a màxim en les intervencions delegades el dia 24 de novembre.  
b) En relació amb els lliuraments pendents de justificar, inclosos els previstos en l'apartat anterior, hauran de quedar íntegrament justificats, bé amb les justificacions de pagament corresponents, bé amb lliurament de taló, pels fons entregats i no justificats, a l'efecte de tindre entrada en les intervencions delegades fins al dia 7 de desembre.  
  
c) No obstant el que s'ha dit en l'apartat anterior, en el cas dels fons lliurats a justificar per al pagament d'expropiacions i adquisició de vivendes, el termini s'estendrà fins al dia 22 de desembre.  
  
Article 5. Tramitació de modificacions de crèdit  
1. S'establix el dia 15 de novembre com a data límit, per a la recepció en la Direcció General de Pressupostos, de les modificacions de crèdit a què es referix el paràgraf primer de l'article 28.1 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
2. La Direcció General de Pressupostos, en tot cas, i atenent criteris de política pressupostària, podrà proposar, a la persona titular de la Conselleria d'Hisenda, Economia i Administració Pública, la tramitació en dates posteriors a les previstes en l'apartat 1 anterior, d'aquelles modificacions derivades del tancament de l'exercici i necessàries per a donar cobertura pressupostària a compromisos contrets, de reconeixement preceptiu o d'interés general. Així mateix, podrà instar d'ofici l'inici de qualsevol altra modificació de crèdit que considere necessària per a la correcta execució del pressupost, en els termes previstos en el paràgraf segon de l'article 28.1 de l'esmentat Decret 77/2019, de 7 de juny.  
  
3. Els expedients de modificació de crèdits autoritzats pels titulars dels departaments, hauran de ser comunicats a la Direcció General de Pressupostos, per a la seua instrumentació, fins al dia 15 de novembre.  
  
  
Article 6. De les variacions de límits establits en l'article 40 de La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions  
S'establix el dia 15 de novembre com a data límit per a la recepció en la Direcció General de Pressupostos, de les propostes de variació de límits establits en l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Article 7. De l'anul·lació de saldos de crèdits retinguts, autoritzats o compromesos  
A fi de facilitar l'obertura de l'exercici de 2024, en compliment del que s'establix en l'article 2 del Decret 77/2019, de 7 de juny, s'establix el dia 15 de desembre, com a data límit per a tramitar i presentar davant les Intervencions delegades els expedients comptables d'anul·lació de saldos de compromisos i d'autoritzacions, així com saldos de retencions de crèdit, sempre que en el cas de contractes hagen finalitzat les prestacions corresponents o en el cas de subvencions i transferències, resulten sobrants de convocatòries, si és el cas, o haja decaigut el dret de la persona beneficiària a la seua percepció. Tot això, d'acord amb la normativa que siga aplicable, en cada cas.  
  
  
Article 8. De les correccions d'errors  
La Intervenció General, per conducte de les seues intervencions delegades, tramitarà aquells documents que siguen necessaris, fins al tancament de l'exercici, en aquells supòsits d'errors en els documents proposada o documents comptables, sempre que les disponibilitats pressupostàries ho permeten.  
  
Article 9. De les excepcions  
No obstant això, el que es disposa en l'article 2.1 d'aquesta ordre, s'exceptuen del termini previst i podran tramitar-se davant les intervencions delegades fins al 22 de desembre, aquells documents derivats de:  
a) Expedients de gasto de tramitació anticipada.  
b) Expedients de gasto cofinançats amb fons finalistes.  
c) Documents comptables en l'agrupació comptable de romanents.  
d) Expedients de gasto que es deriven del compliment de normes legals o reglamentàries, els derivats d'acords del Consell, els que siguen necessaris per a instrumentar les modificacions pressupostàries i reajustament d'anualitats, els relatius al Servei del Deute, els derivats d'obligacions d'exercicis anteriors i els derivats d'actuacions per a pal·liar els efectes de situacions de reconeguda urgència o d'emergència.  
  
e) Expedients de gasto que tinguen el seu origen en sentències judicials.  
f) Expedients de gasto relatius a la Renda Valenciana d'Inclusió i ajudes a la Dependència.  
  
Article 10. De la comptabilització dels expedients i documents comptables afectats per aquesta ordre  
S'establix el 29 de desembre com a últim dia per a la comptabilització dels documents comptables a què es refereix la present ordre.  
  
  
DISPOSICIONS FINALS  
  
Primera. Del desplegament de la present ordre  
S'autoritza la Direcció General de Pressupostos i a la Intervenció General per a dictar, en els seus respectius àmbits d'actuació, les instruccions i autoritzar les excepcions que resulten necessàries per a l'adequat exercici i desenvolupament de les operacions de tancament de l'exercici 2023 i obertura de l'exercici 2024.  
  
Segona. Entrada en vigor  
La present ordre entrarà en vigor a partir de l'endemà de la seua publicació en el DOGV.  
  
València, 27 d'octubre de 2023.- La consellera d'Hisenda, Economia i Administració Pública: Ruth María Merino Peña.


Còpia Permalink ELI